Skuffelse for Henrik Christiansen i EM-finalen
23-åringen startet rolig, og lå langt bak teten etter de første 100 meterne, og greide ikke å hente inn de beste. Han svømte inn til tiden 3.39.10, nesten seks sekunder bak vinneren Danas Rapsys fra Litauen, som var en overraskende vinner, og satte personlige rekord med nesten fire sekunder. Engelske Thomas Dean tok sølvet, mens italienske Gabriele Detti tok bronsen. – Han hadde ambisjoner om å svømme inn til medalje, og vil nok være skuffet, sa NRK-ekspert Sindri Thor Jakobsson under NRK-sendingen. Christiansen var eneste nordmann i finalen, han kvalifiserte seg med fjerde beste tid i kvalifiseringen. Verken Jon Jørntvedt eller Erik Årsland Giskehaug klarte å ta seg videre på distansen. Christiansen tok bronse på 400 meter fri under forrige kortbane-EM, og høynet dette med sølv under kortbane-VM i 2018, men greide altså ikke å følge opp denne gangen. Tidligere i år leverte 23-åringen fra Skjetten strålende under VM i langbane, hvor han svømte inn til sølv på 800 meter i Sør Korea.
Henrik Christiansen (23) svømte inn til en skuffende 6. plass i EM i kortbane i Glasgow.